جمهور رئیس لیک و 27 دور ملت وکیل لیک سیلاوی نینگ آرتیدن استانبول ده گی پروگرامی نینگ آرتیدن پایتخت انقره گه تشریف بیورگن جمهور باشلیغی و عدالت و ترقیات حزبی رهبری رجب طیب ایردوغان، اوز حزبی نینگ مرکزیده هوادارلریگه قره ته خطاب قیلیب گپیردی.
گپلریگه "سیوگیلی ملتیم" دیب باشله گن ایردوغان، هوادارلریگه سلام ایتدی.
قونلغه دن شهرگچه کیلن و حمایه قیلگن انقره لیکلرگه منتدارچیلیک بیلدیرگن ایردوغان،
"تورکیه نینگ تیز چوکیشینی کوتیب تورگنلرگه بیرگه لیکده درس بیردیک" دیدی.
رای گیرلیک که قتنشگن همه گه منتدارچیلیک بیلدیرگن ایردوغان،
"بوگوندن کیین هم کوز و قولاغیمیز ملتیمیزنینگ اوستی گه بوله دی. ایرته دن باشلب ملتیمیزگه قیلگن وعده اوچون فعالیت آلیب باریش گه باشله یمیز. ینگی اداره تیزیمی بیلن تیگیشلی تیارگرلیگیمزنی تقریباً تمامله گن ایدیک. مجلس ییغیلیب جمهور رئیس لیک قسم یاد ایتیش مراسمی گه قدر بو ایشلرنی بیرته – بیرته تیکشیریب چیقه میز. قسم یاد ایتیش مراسمی نینگ آرتیدن وزیر و بروکراتلریمیزنی تعیین قیلیب، پروگرامیمیزنی عملی قیلیش گه باشله یمیز. تورکیه قولدن بیره دیگن بیر آنی نینگ هم بولمه گن لیگینی حس قیلیب کیچه – کوندوز ایشله یمیز" دیب گپیردی.
تورکیه نینگ بیر دموکراسی تجربه سینی دنیاگه مثال تشکیل ایته دیگن شکلده آرت گه قالدیرگنینی معلوم قیلیب؛
"ملتیمیز رای گیرلیکده 16 ییلدن بیری قیلگنیدیک یینه توقنه شووگه ایمس حدمات گه رای بیردی. قازانگن دموکراسی، قازانگن خذمت سیاستی، قازانگن ملی اراده، قازانگن تورکیه، قازانگن تورک ملتی، قازانگن منطقه میزده گی برچه آزرده لر، قازانگن دنیاده گی برچه مظلوملر بولگن" دیب ایتدی.
تورکیه بولووچی ترور تشکیلاتی پی کاکا، فتح الله چی ترور تشکیلاتی فتو کبی برچه ترور تشکیلاتلریگه قرشی کوره ش نی تنله گنینی معلوم قیلگن ایردوغان؛
بو نتیجه عین دمده سوریه توپراقلرینی آزاد قیلیش و اولکه میزده گی مهمان ایناغه لریمیزنینگ خوفسیز بیر شکلده اوی – جایلریگه قیتیب باریش یوللرینی آچیش گه دوام ایته جگیمیزنینگ افاده سی دیر. بو نتیجه تورکیه نینگ دنیانینگ هر بیر نقطه سیده گی مظلوملرنی و آزرده لرنی حمایه قیلیش گه دوام ایته جگی نینگ افاده سی دیر" دیب گپیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
